《十五卢家女》
明代·胡应麟

十五卢家女，盈盈胜莫愁。冰心持跳脱，玉腕拨箜篌。

拾翠游川上，流黄寄陇头。生憎双语燕，比翼在青楼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。